
Ministru kabineta rīkojums Nr. 877
Rīgā 2021. gada 23. novembrī (prot. Nr. 76 39. §)
Grozījumi Ministru kabineta 2021. gada 28. janvāra rīkojumā Nr. 55 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""
· Izdarīt Ministru kabineta 2021. gada 28. janvāra rīkojumā Nr. 55 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2021, 19B. nr.) šādus grozījumus:
· 1. Izteikt 1. punktu šādā redakcijā:
· "1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Slimību profilakses un kontroles centram) finansējumu 700 797 euro apmērā, lai nodrošinātu Slimību profilakses un kontroles centra kapacitātes stiprināšanu Covid-19 saslimšanas gadījumu efektīvai epidemioloģiskajai pārvaldīšanai, tai skaitā:
· 1.1. 160 669 euro par laikposmu no 2021. gada 1. februāra līdz 2021. gada 30. jūnijam;
· 1.2. 540 128 euro par laikposmu no 2021. gada 1. oktobra līdz 2021. gada 31. decembrim."
· 2. Izteikt 2. punktu šādā redakcijā:
· "2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumus par šā rīkojuma 1.1. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram."
· 3. Papildināt ar 2.1 punktu šādā redakcijā:
· "2.1 Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1.2. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem"".

